CELEX: 32007R1546
Language: el
Date: 2007-12-20 00:00:00
Title: Κανονισμός (ΕΚ) αριθ. 1546/2007 της Επιτροπής, της 20ής Δεκεμβρίου 2007 , σχετικά με την τροποποίηση του κανονισμού (ΕΚ) αριθ. 1898/2005 για θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τα μέτρα διάθεσης κρέμας γάλακτος, βουτύρου και συμπυκνωμένου βουτύρου στην αγορά της Κοινότητας

21.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 337/68
            
         
      ΚΑΝΟΝΙΣΜΌΣ (ΕΚ) αριθ. 1546/2007 ΤΗΣ ΕΠΙΤΡΟΠΉΣ
   
   της 20ής Δεκεμβρίου 2007
   σχετικά με την τροποποίηση του κανονισμού (ΕΚ) αριθ. 1898/2005 για θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τα μέτρα διάθεσης κρέμας γάλακτος, βουτύρου και συμπυκνωμένου βουτύρου στην αγορά της Κοινότητας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως τα άρθρα 10 και 15,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1152/2007 του Συμβουλίου τροποποίησε τις διατάξεις του κανονισμού (ΕΚ) αριθ. 1255/1999 όσον αφορά την ιδιωτική αποθεματοποίηση βουτύρου και κρέμας, ιδίως με την κατάργηση της αναφοράς στις εθνικές προδιαγραφές ποιότητας ως κριτήριο επιλεξιμότητας για την ενίσχυση στην ιδιωτική αποθεματοποίηση βουτύρου.
            
         
               (2)
            
            
               Λαμβανομένων υπόψη των νέων αυτών ρυθμίσεων, κρίνεται σκόπιμο να ευθυγραμμιστούν τα κριτήρια επιλεξιμότητας για τα καθεστώτα ενίσχυσης για τη διάθεση κρέμας, βουτύρου και συμπυκνωμένου βουτύρου που ορίζονται στον κανονισμό (ΕΚ) αριθ. 1898/2005 της Επιτροπής (2). Ειδικότερα, πρέπει να διαγραφούν οι αναφορές στις εθνικές προδιαγραφές ποιότητας και ενδεχομένως να αντικατασταθούν από τα κριτήρια επιλεξιμότητας του κανονισμού (ΕΚ) αριθ. 1255/1999. Οι σχετικές διατάξεις για τους ελέγχους πρέπει να προσαρμοστούν αναλόγως.
            
         
               (3)
            
            
               Ο κανονισμός (ΕΚ) αριθ. 1898/2005 πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1898/2005 τροποποιείται ως εξής:
   
               1.
            
            
               Στο άρθρο 5 παράγραφος 1, το στοιχείο α) αντικαθίσταται από το ακόλουθο κείμενο:
               
                           «α)
                        
                        
                           το βούτυρο που παρασκευάζεται απευθείας και αποκλειστικά από παστεριωμένη κρέμα γάλακτος και ανταποκρίνεται στις απαιτήσεις που ορίζονται στο άρθρο 6 παράγραφος 3 του κανονισμού (ΕΚ) αριθ. 1255/1999».
                        
                     
         
               2.
            
            
               Στο άρθρο 45, η παράγραφος 2 αντικαθίσταται από το ακόλουθο κείμενο:
               «2.   Σε περίπτωση που η προσθήκη ιχνηθετών στο βούτυρο ή στην κρέμα γάλακτος ή η ενσωμάτωση του βουτύρου ή της κρέμας στα τελικά προϊόντα ή, κατά περίπτωση, στα ενδιάμεσα προϊόντα πραγματοποιείται σε κράτος μέλος άλλο από τη χώρα παρασκευής, το βούτυρο ή η κρέμα συνοδεύονται από πιστοποιητικό που εκδίδεται από την αρμόδια αρχή του κράτους μέλους παρασκευής και επιβεβαιώνει:
               
                           α)
                        
                        
                           για το βούτυρο, ότι έχει παρασκευασθεί στο έδαφός του σε εγκεκριμένη επιχείρηση η οποία υπόκειται σε ελέγχους που επιτρέπουν να εξακριβωθεί ότι το βούτυρο παρασκευάζεται απευθείας και αποκλειστικά από κρέμα ή γάλα, κατά την έννοια του άρθρου 6 παράγραφος 6 του κανονισμού (ΕΚ) αριθ. 1255/1999·
                        
                     
                           β)
                        
                        
                           για την κρέμα, ότι έχει παρασκευαστεί στο έδαφός του σε εγκεκριμένη επιχείρηση η οποία υπόκειται σε ελέγχους που επιτρέπουν να εξακριβωθεί ότι η κρέμα έχει παρασκευαστεί απευθείας και αποκλειστικά από αγελαδινό γάλα που παράγεται στην Κοινότητα, κατά την έννοια του άρθρου 6 παράγραφος 6 του κανονισμού (ΕΚ) αριθ. 1255/1999.
                        
                     3.   Σε περίπτωση που το κράτος μέλος παραγωγής διενεργεί ελέγχους για τη φύση και τη σύσταση του βουτύρου που αναφέρεται στο άρθρο 5 παράγραφος 1 του παρόντος κανονισμού, το πιστοποιητικό που αναφέρεται στην παράγραφο 2 του παρόντος άρθρου περιλαμβάνει επίσης τα αποτελέσματα των ελέγχων αυτών και επιβεβαιώνει ότι το σχετικό προϊόν είναι βούτυρο κατά την έννοια του άρθρου 6 παράγραφος 3 πρώτο εδάφιο του κανονισμού (ΕΚ) αριθ. 1255/1999. Στην περίπτωση αυτή, η συσκευασία πρέπει να σφραγίζεται με αριθμημένη ετικέτα που εκδίδεται από τον αρμόδιο οργανισμό του κράτους μέλους παραγωγής. Ο αριθμός πρέπει να αναγράφεται στο πιστοποιητικό.»
            
         
               3.
            
            
               Στο άρθρο 72 στοιχείο β), το σημείο i) αντικαθίσταται από το ακόλουθο κείμενο:
               
                           «i)
                        
                        
                           στους όρους του άρθρου 6 παράγραφος 3 του κανονισμού (ΕΚ) αριθ. 1255/1999·»
                        
                     
         
               4.
            
            
               Στο άρθρο 74, η παράγραφος 2 αντικαθίσταται από το ακόλουθο κείμενο:
               «2.   Στην περίπτωση του βουτύρου που αναφέρεται στο άρθρο 6 παράγραφος 3 πρώτο εδάφιο δεύτερη περίπτωση του κανονισμού (ΕΚ) αριθ. 1255/1999, το ποσό της ενίσχυσης που προβλέπεται στην παράγραφο 1 του παρόντος άρθρου πολλαπλασιάζεται επί τον συντελεστή 0,9756.»
            
         
               5.
            
            
               Στο άρθρο 81, η παράγραφος 1 αντικαθίσταται από το ακόλουθο κείμενο:
               «1.   Το βούτυρο παραδίδεται στον δικαιούχο σε συσκευασίες που φέρουν εκτυπωμένο με ευανάγνωστους και ανεξίτηλους χαρακτήρες το σήμα αναγνώρισης, σύμφωνα με το άρθρο 72 στοιχείο β), καθώς και μία ή περισσότερες από τις ενδείξεις που απαριθμούνται στο παράρτημα XVI σημείο 1.»
            
         
               6.
            
            
               Το άρθρο 82 αντικαθίσταται από το ακόλουθο κείμενο:
               «Άρθρο 82
               1.   Τα κράτη μέλη θεσπίζουν όλα τα αναγκαία μέτρα επιθεώρησης για να εξασφαλιστεί η τήρηση των διατάξεων του παρόντος κεφαλαίου. Ειδικότερα, οι έλεγχοι των εμπορικών εγγράφων και των λογιστικών βιβλίων αποθήκης του προμηθευτή διενεργούνται σύμφωνα με τον κανονισμό (ΕΟΚ) αριθ. 4045/89 του Συμβουλίου (3).
               Επιπλέον, η επιλεξιμότητα του βουτύρου ελέγχεται με ανάλυση φυσικών δειγμάτων που λαμβάνονται τυχαία για να διασφαλιστεί η τήρηση του άρθρου 72 στοιχείο β) σημείο i) του παρόντος κανονισμού και για να εξακριβωθεί η απουσία άλλων λιπαρών ουσιών πλην λίπους γάλακτος.
               Οι έλεγχοι αποτελούν αντικείμενο έκθεσης επιθεώρησης στην οποία διευκρινίζεται η ημερομηνία του ελέγχου, η διάρκειά του και οι εργασίες που πραγματοποιήθηκαν.
               2.   Σε περίπτωση που το βούτυρο παρασκευάζεται σε κράτος μέλος άλλο από το κράτος μέλος στο οποίο αγοράστηκε από έναν δικαιούχο, η καταβολή της ενίσχυσης υπόκειται στην υποβολή πιστοποιητικού το οποίο εκδίδεται από τον αρμόδιο οργανισμό του κράτους μέλους παραγωγής.
               Το πιστοποιητικό επιβεβαιώνει ότι το σχετικό βούτυρο έχει παρασκευαστεί σε εγκεκριμένη επιχείρηση η οποία υπόκειται σε ελέγχους που επιτρέπουν να εξακριβωθεί ότι το βούτυρο παράγεται από κρέμα ή γάλα κατά την έννοια του άρθρου 6 παράγραφος 6 του κανονισμού (ΕΚ) αριθ. 1255/1999.
               Σε περίπτωση που το κράτος μέλος παραγωγής διενεργεί ελέγχους για τη φύση και τη σύσταση του βουτύρου που αναφέρεται στο άρθρο 72 στοιχείο β) του παρόντος κανονισμού, το πιστοποιητικό που αναφέρεται στην παρούσα παράγραφο πρώτο εδάφιο περιλαμβάνει επίσης τα αποτελέσματα των εν λόγω ελέγχων και επιβεβαιώνει ότι το σχετικό προϊόν είναι βούτυρο κατά την έννοια του άρθρου 6 παράγραφος 3 πρώτο εδάφιο του κανονισμού (ΕΚ) αριθ. 1255/1999. Στην περίπτωση αυτή, η συσκευασία σφραγίζεται με αριθμημένη ετικέτα που εκδίδεται από τον αρμόδιο οργανισμό του κράτους μέλους παραγωγής. Ο αριθμός πρέπει να αναγράφεται στο πιστοποιητικό.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2008.
   Το άρθρο 1 παράγραφοι 3 έως 6 εφαρμόζεται σε όλες τις παραδόσεις βουτύρου που πραγματοποιούνται βάσει του δελτίου, όπως αναφέρεται στο άρθρο 75 παράγραφος 1 του κανονισμού (ΕΚ) αριθ. 1898/2005, το οποίο ισχύει από τον Ιανουάριο 2008 και μετά.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Δεκεμβρίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 160 της 26.6.1999, σ. 48. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1152/2007 (ΕΕ L 258 της 4.10.2007, σ. 3). Από την 1η Ιουλίου 2008, ο κανονισμός (ΕΚ) αριθ. 1255/1999 θα αντικατασταθεί από τον κανονισμό (ΕΚ) αριθ. 1234/2007 (ΕΕ L 299 της 16.11.2007, σ. 1).
   
      (2)  ΕΕ L 308 της 25.11.2005, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 96/2007 (ΕΕ L 25 της 1.2.2007, σ. 6).
   
      (3)  ΕΕ L 388 της 30.12.1989, σ. 18.»